
Eelnõu
Algataja: Narva Linnavalitsus

NARVA LINNAVOLIKOGU

O T S U S
Narva								_________2022. a nr


Linnavara võõrandamine otsustuskorras (freespuru)


1. Asjaolud ja menetluse käik

1. Asjaolud ja menetluse käik

[bookmark: _Hlk39741698]Projekti nr 2014-2020.10.01.16-0036 „TEN-T transiitteede rekonstrueerimistööd Narvas“ raames on Narva Linna Arenduse ja Ökonoomika Amet (edaspidi NLAÖA ja Tellija) 28.01.2021 sõlminud AS-ga YIT Eesti (registrikood 10093801, edaspidi Töövõtja) Töövõtulepingu nr 5.1-6/8/2021 (edaspidi Leping) Narva TEN-T transiitteede projekteerimis-ehitustööde teostamiseks.

Projekteerimise-ehitamise objektideks on Narva TEN-T transiitteede võrku kuuluvad tee-objektid: 
· Paul Kerese väljak (ringristmik) ja sellega loogiliselt seotud teeühendused Tuleviku tänavaga, Peetri platsiga, Paul Kerese tänavaga, Aleksandr Puškini tänavaga, Tallinna maanteega jms.
· Paul Kerese tänav: tänavalõigud L1, L2, L3, L4, sh Paul Kerese ja Kreenholmi tänava ristmik, sh muud seotud ristumised kõrvaltänavatega.
· Rahu tänav: tänavalõigud L1, L2, L3, sh Rahu tänav kuni Tallinna maantee ristmikuni, sh Rahu tn viadukti sõidutee ja viaduktialune (edasises tekstis Paul Kerese ja Rahu tn liiklussõlm), sh muud seotud ristumised kõrvaltänavatega.

Ehitustööd tehakse vastavalt Novarc Group AS koostatud eelprojektile (Töö nr 1428) ja Keskkonnaprojekt OÜ koostatud põhi- ja tööprojektidele (Töö nr 2593).

Vastavalt sõlmitud Lepingu tingimustele rekonstrueerimise käigus tekkiv freespuru antakse Tellijale üle Tellija poolt ettenähtud kohas (Narva linna halduspiires). Töövõtja andmete põhjal kogu TEN-T objektil (Rahu ja Kerese tn ning ringristmik) teekatte vahetamise käigus tekib hinnanguliselt 38 000 – 42 000 tonni freespuru. 

Töövõtja saab tee aluskihtides taaskasutada hinnanguliselt 10 000 tonni freespuru, seega antakse Narva linnale üle ca 28 000 – 32 000 tonni freespuru. Tekkiva freesasfaldi taaskasutamiseks tuleb see eelnevalt sõeluda ja purustada, misjärel saab jäätmetest toode, mille kohta saab väljastada sertifikaadi. Tootena saab Narva linn freespuru võõrandada kolmandatele isikutele.

Freespuru kasutamise vastu on tundnud huvi erinevad Narva linna haldusterritooriumil asuvad juriidilised isikud (mittetulundusühingud, aiandusühistud, hooneühistud jne), kes soovivad kasutada freespuru nende omandis olevate teede taastamiseks ja remondi tegemiseks. Narva linn kaalub võimalust kasutada freespuru Narva linna poolt tellitud ehitusobjektidel ehitustööde teostamiseks, kuid tõenäoliselt peale freespuru kasutamist Narva linna objektidel jääb freespuru olulisel hulgal üle. Freespuru ladustamine ja hoidmine pikema aja jooksul nõuab selle ladustamiseks vabade pindade olemasolu ja sõltub ilmastiku tingimustest. Freespuru säilitamine pika aja jooksul taaskasutamist võimaldavas seisundis toob kaasa Narva linnale lisakulud. Freespuru hoidmisel välitingimustes kivistub see kiiresti ja muutub kasutuskõlbmatuks. Samas on freespuru puhul tegemist taaskasutatavate jäätmetega. Juhul kui suures koguses freespuru jääb Narva linna omandisse pikaks ajaks,  siis Narva linn peab tegelema selle utiliseerimisega ja selle utiliseerimise kulud on kokku ligikaudu 2 miljonit eurot.  

Samas on Narva linna elanike huvides, et ehitusmaterjali (taaskasutatavat freespuru) kasutatakse Narva linna haldusterritooriumil asuvate ja erinevate aiandusühistute, hooneühistute, mittetulundusühingute omandis olevate teede korrashoiu eesmärgil. 
[bookmark: _Hlk98190327]Narva Linnavolikogu 21.06.2005 määruse nr 20 „Linnavara eeskiri“ (edaspidi ka Eeskiri) § 25 kohaselt võõrandamisele kuuluv linnavara, välja arvatud transpordivahendid, kontoritehnika ja inventar, antakse Narva Linnavalitsuse Linnamajandusameti bilansile edasiseks võõrandamise protseduuri läbiviimiseks. Narva Linnavalitsuse Linnamajandusameti hinnangul freespuru ei ole vajalik linnavara valitsemiseks. Sellega on täidetud eeskirja § 61 ettenähtud eeldus freespuru võõrandamiseks. Eeskirja § 60 kohaselt linnavara võõrandamise eesmärgiks pole mitte alati suurima müügihinna saamine, vaid linna probleemide lahendamine erasektori investeeringute kaasamise ja avaliku huvi tagamise teel (linna elanike huvides). Freespuru tasuta võõrandamine teede korrastamiseks on Narva linna elanike huvides. Samas pika aja jooksul säilitamisel muutub freespuru kasutamiskõlbmatuks ja Narva linnal tekkivad lisakulud seoses freespuru utiliseerimisega. Samal ajal on Narva linn huvitatud selles, et oleks tagatud Narva linna haldusterritooriumil asuvate eraomandis olevate teede korrashoid. Freespuru võib olla kasutatud taaskasutatava materjalina teede korrashoiutööde tegemisel. 
[bookmark: _Hlk98253609][bookmark: _Hlk98252492][bookmark: _Hlk98252911]Linna elanike huvides on freespuru võõrandamine Narva linna haldusterritooriumil asuvatele aiandusühistutele, hooneühistutele ja sihtasutustele (mille ainuasutajaks on Narva linn), samuti  Narva linnas sporditegevust korraldavatele mittetulundusühingutele (freespuru saamiseks õigustatud isikute I voor). Peale I voorus freespuru saamiseks õigustatud isikute vajaduste rahuldamist on mõistlik võõrandada ülejäänud freespuru jääk teistele isikutele, kes soovivad kasutada freespuru teede korrashoiuks ja ehitustööde tegemiseks (freespuru saamiseks õigustatud isikute II voor).Võrdse kohtlemise põhimõtte tagamiseks on mõistlik võõrandada freespuru  järgmises korras: freespuru omandamisest huvitatud freespuru saamiseks õigustatud isikute I vooru hulka kuuluvad isikud esitavad Narva Linnavalitsuse Linnamajandusametile taotlused freespuru omandamise kohta. Esitatud taotlused rahuldatakse nende Narva Linnavalitsuse Linnamajandusametile esitamise järjekorras. Taotlejad peavad esitama kinnituse, et freespuru laadimine ja äravedu toimub nende kulul. Narva Linnavalitsuse Linnamajandusamet vormistab freespuru õigustatud isikutele üleandmise jäätmeseadusega ettenähtud korras. Taotleja on kohustatud ära vedama freespuru ühe (1) nädala jooksul arvates temale äraveoks valmis freespurust teatamisest.
[bookmark: _Hlk98254347]Pärast freespuru saamiseks õigustatud isikute I vooru hulka kuuluvate isikute taotluste rahuldamist ja nendele freespuru üleandmist järele jäänud freespuru võõrandatakse tasuta freespuru õigustatud isikute II vooru hulka kuuluvatele isikutele. Freespuru saamiseks õigustatud isikute II vooru hulka kuuluvad kõik füüsilised ja juriidilised isikud, kes soovivad korda teha nende omandis olevad teed Narva linna haldusterritooriumil. Freespuru võõrandamine toimub samas korras nagu freespuru saamiseks õigustatud isikute I vooru hulka kuuluvatele isikutele võõrandamine. 
Freespuru õigustatud isikute omandisse andmisest teavitatakse avalikult ja freespuru jagamine õigustatud isikute vahel toimub avalikult ja läbipaistavalt Narva Linnavalitsuse Linnamajandusameti poolt moodustatud komisjoni otsuse alusel.    
Peale freespuru kasutamist Narva linna ehitusobjektidel ja freespuru võõrandamist I ja II voorudes õigustatud isikutele võõrandab Narva Linnavalitsuse Linnamajandusamet ülejäänud freespuru avalikul enampakkumisel. Arvestades seda, et freespuru materjal tekib osade kaupa, võib Narva Linnavalitsuse Linnamajandusamet korraldada mitu avalikku enampakkumist tingimusel, et ühel enampakkumisel võõrandatakse vähemalt 2 500 tonni freespuru. 

Freespuru võõrandamise küsimust arutati Narva Linnavalitsuse linnavarakomisjoni koosolekul 17.03.2022, kus soovitati võõrandada freespuru järgmistel tingimustel: 

Freespuru tasuta saamiseks õigustatud isikute I vooru kuuluvad: Narva linna haldusterritooriumil asuvad aiandusühistud, hooneühistud ja sihtasutused (mille ainuasutajaks on Narva linn), samuti Narva linnas sporditegevust korraldavad mittetulundusühingud.

Freespuru tasuta saamiseks õigustatud isikute II vooru kuuluvad kõik füüsilised ja juriidilised isikud, kes soovivad korda teha nende omandis olevad teed Narva linna haldusterritooriumil.

Narva Linnavalitsuse Linnamajandusametil võõrandada freespuru tasuta õigustatud isikutele järgmises korras:

· I vooru freespuru saamiseks õigustatud isikud esitavad Narva Linnavalitsuse Linnamajandusametile taotluse freespuru omandamise kohta, märkides freespuru koguse. Taotlused esitatakse digitaalselt allkirjastatult Narva Linnavalitsuse Linnamajandusameti e-posti aadressil: linnamajandus@narva.ee hiljemalt 20.05.2022.a

Narva Linnavalitsuse Linnamajandusamet rahuldab taotlused nende saabumise järjekorras. Narva Linnavalitsuse Linnamajandusamet teavitab õigustatud isikuid taotluse rahuldamisest. 

Õigustatud isikud, kelle taotlus on rahuldatud, on kohustatud ära vedama freespuru ühe (1) nädala jooksul arvates õigustatud isikutele äraveoks valmis freespurust teatamisest.

Juhul, kui õigustaud isik ei taganud freespuru äravedu kehtestatud aja jooksul, siis õigustatud isiku kaotab freespuru saamise õiguse.

· Peale freespuru saamiseks õigustatud isikute I vooru hulka kuuluvate isikute taotluste rahuldamist ja nendele freespuru üleandmist järele jäänud freespuru võõrandatakse tasuta freespuru õigustatud isikute II vooru hulka kuuluvatele isikutele I voorus ettenähtud korras. II vooru hulka kuuluvad isikud peavad esitama taotlused freespuru omandamise kohta hiljemalt 20.07.2022.a.

· Volitada Narva Linnavalitsuse Linnamajandusametit korraldama I ja II voorudes võõrandamata jäänud freespuru võõrandamine avalikul enampakkumisel (avalikel enampakkumistel) Narva Linnavalitsuse Linnamajandusameti kehtestatud tingimustel. 


2. Õiguslikud alused

Narva Linnavolikogu 21.06.2005 määruse nr 20 „Linnavara eeskiri“ § 63 kohaselt võib linnavara võõrandada tasuta otsustuskorras linnavolikogu otsusega. 


3. Otsus

[bookmark: _Hlk98254002]3.1. Freespuru tasuta saamiseks õigustatud isikute I vooru kuuluvad: Narva linna haldusterritooriumil asuvad aiandusühistud, hooneühistud ja sihtasutused (mille ainuasutajaks on Narva linn), samuti Narva linnas sporditegevust korraldavad mittetulundusühingud.

3.2. Freespuru tasuta saamiseks õigustatud isikute II vooru kuuluvad kõik füüsilised ja juriidilised isikud, kes soovivad korda teha nende omandis olevad teed Narva linna haldusterritooriumil.

3.3. Narva Linnavalitsuse Linnamajandusametil võõrandada freespuru tasuta õigustatud isikutele järgmises korras:

3.3.1. I vooru freespuru saamiseks õigustatud isikud esitavad Narva Linnavalitsuse Linnamajandusametile taotluse freespuru omandamise kohta, märkides freespuru koguse. Taotlused esitatakse digitaalselt allkirjastatult Narva Linnavalitsuse Linnamajandusameti e-posti aadressil: linnamajandus@narva.ee hiljemalt 20.05.2022.a

3.3.2.	Narva Linnavalitsuse Linnamajandusamet rahuldab taotlused nende saabumise järjekorras. Narva Linnavalitsuse Linnamajandusamet teavitab õigustatud isikuid taotluse rahuldamisest. 

[bookmark: _Hlk98258211]3.3.3.	Õigustatud isikud, kelle taotlus on rahuldatud, on kohustatud ära vedama freespuru ühe (1) nädala jooksul arvates õigustatud isikutele äraveoks valmis freespurust teatamisest.
 
3.3.4.	Juhul, kui õigustaud isik ei taganud freespuru äravedu käesoleva otsuse p-ga 3.3.3 kehtestatud aja jooksul, siis õigustatud isiku kaotab freespuru saamise õiguse.

3.4. Peale freespuru saamiseks õigustatud isikute I vooru hulka kuuluvate isikute taotluste rahuldamist ja nendele freespuru üleandmist järele jäänud freespuru võõrandatakse tasuta freespuru õigustatud isikute II vooru hulka kuuluvatele isikutele otsuse punktidega 3.3.1. – 3.3.4 ettenähtud korras. II vooru hulka kuuluvad isikud peavad esitama taotlused freespuru omandamise kohta hiljemalt 20.07.2022.a.

3.5. Volitada Narva Linnavalitsuse Linnamajandusametit korraldama I ja II voorudes võõrandamata jäänud freespuru võõrandamine avalikul enampakkumisel (avalikel enampakkumistel) Narva Linnavalitsuse Linnamajandusameti kehtestatud tingimustel. 


4. Rakendussätted

4.1. Avalikustada teave freespuru tasuta võõrandamise kohta Narva linna kodulehel www.narva.ee.

4.2. Otsus jõustub seaduses sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.





Vladimir Žavoronkov
esimees

